Armand Carlsen

Armand Henning Carlsen (født 20. oktober 1905, død 8. mai 1969) var en norsk skøyteløper og idrettsleder. Han representerte Oslo Skøiteklub.

Carlsen var norsk representasjonsløper i perioden 1925 til 1935. Han deltok i alt 15 EM og VM, og ble aldri dårligere plassert enn nr. 12. Hans beste plassering var en tredjeplass i VM i 1927 i Tammerfors i Finland.

Carlsen var en typisk langdistanseløper. En uke før OL i Sankt Moritz satte han sine eneste verdensrekord på 10 000 m i Davos med 17.17,4. Han slettet med det Oscar Mathiesens 15 år gamle rekord. Carlsens rekord stod i 10 år og 1 dag, til Ivar Ballangrud slettet den i Davos i 1938. Han var naturlig nok en av favorittene på de lengste distansene. På 5 000 m ble han nr. 5, mens 10 000-meteren ble avlyst etter 5. par på grunn av raskt stigende temperatur og bløt is. 

Han var også en dyktig banesyklist, og fikk sølv i nordisk mesterskap i banesykling 1928. I 1929 ble han tildelt Egebergs ærespris for sin innsats innen sykkel- og skøytesporten.

Armand Carlsen var president i Norges Skøyteforbund 1956–1961.

Hans barnebarn Øystein Carlsen ble også en olympier da han deltok i kortbaneløp på skøyter i 1994 som gikk i Norge på Lillehammer og med skøyteøvelsene på Hamar.

 Personlige rekorder 
 Distanse  Tid  Dato  Sted  Bane  Løp  500 m  46,5  11. januar 1931   Oslo  Bislett stadion  Nasjonalt løp 1931 1 000 m  1.34,0  4. mars 1931   Oslo  Frogner stadion  Internasjonalt løp 1931 1 500 m  2.23,6  31. januar 1928   Davos  Davos Eisstadion  Internasjonalt løp 1928 3 000 m  5.08,7  23. februar 1936   Oslo  Frogner stadion  Internasjonalt løp 1936 5 000 m  8.34,0  4. februar 1928   Davos  Davos Eisstadion  Allround-VM 1928 10 000 m  17.17,4  5. februar 1928   Davos  Davos Eisstadion  Allround-VM 1928

 Referanser 
Medaljevinnere i Norske Mesterskap på skøyter – Menn Senior  på N-S-F.no Publisert 6. januar 2013. Besøkt 30. april 2013.

 Litteratur 


 Eksterne lenker 



Kategori:Norske skøyteløpere
Kategori:Norske syklister
Kategori:Presidenter i Norges Skøyteforbund
Kategori:Vinnere av Egebergs Ærespris
Kategori:Deltakere for Norge under Vinter-OL 1928
Kategori:Skøyteløpere under Vinter-OL 1928
Kategori:Tidligere verdensrekordholdere i hurtigløp på skøyter
Kategori:Deltakere for Norge i allround-VM på skøyter
Kategori:Skøyteløpere for Oslo Skøiteklub
Kategori:Personer fra Oslo
Kategori:Artikler i skøytesportprosjektet